רייצ'ל זגלר

רייצ'ל אן זגלר (באנגלית: Rachel Anne Zegler; נולדה ב-3 במאי 2001) היא שחקנית, יוטיוברית וזמרת אמריקאית, זוכת פרס גלובוס הזהב לשחקנית הטובה ביותר - סרט קומדיה או מוזיקלי לשנת 2021 על תפקידה בסרט "סיפור הפרברים". זגלר נולדה בניו ג'רזי שבארצות הברית, למשפחה נוצרית-קתולית. אביה ממוצא פולני, ואמה קולומביאנית. לה אחות גדולה בשם ג'קלין. במהלך שנות נעוריה כיכבה זגלר בהפקות תיאטרון מקומיות שונות, בין היתר בתפקיד סרינה ב"לא רק בלונדינית", קוזט ב"עלובי החיים", אריאל ב"בת הים הקטנה" ובל ב"היפה והחיה". לזגלר ערוץ יוטיוב פעיל מאז חודש אוגוסט 2015 בו היא מפרסמת תכנים אישיים כמו ולוגים וגרסאות כיסוי לשירים שונים. בשנת 2021 הוציאה את סינגל הבכורה שלה, "Let Me Try". זגלר ביצעה את הופעת הבכורה הקולנועית שלה כמריה בסרטו של סטיבן ספילברג, "סיפור הפרברים", לצד אנסל אלגורט ב-2021. היא נבחרה על ידי ספילברג מתוך כשלושים אלף נשים ונערות שהגישו מועמדות לתפקיד לאחר שספילברג פרסם הודעת ליהוק בחשבון הטוויטר שלו. תפקידה זכה לשבחים והיא זכתה בפרס גלובוס הזהב לשחקנית הטובה ביותר - סרט קומדיה או מוזיקלי. ב-25 בפברואר 2021 פורסם כי זגלר הצטרפה לצוות השחקנים של סרט ההמשך לסרט גיבורי-העל מבית DC "שהאזאם! 2: זעם האלים". ב-22 ביוני של אותה השנה פורסם כי זגלר עתידה לגלם את דמותה של שלגיה בחידוש הלייב אקשן הקולנועי לסרט "שלגיה ושבעת הגמדים" של דיסני לצד גל גדות, שייצא במרץ 2025. זגלר תדבב את הדמות הראשית בסרט האנימציה המוזיקלי Spellbound. בשנת 2023 עלה הסרט בכיכובה "משחקי הרעב: בלדה לנחשים וציפורי שיר", פריקוול של הסרט משחקי הרעב. בסרט היא משחקת את לוסי גריי ביירד, הדמות הנשית הראשית. זגלר תשחק את יוליה בהפקה מחודשת של "רומיאו ויוליה" בבימוי סם גולד, שתעלה ב-24 באוקטובר 2024 בברודוויי. במחזה, גולד משלב אלמנטים של תרבות דור ה-Z, עם התמקדות במוזיקה עדכנית ותחושת מודרניות, אך הטקסט נשמר כפי שנכתב במקור על ידי שייקספיר. זגלר ספגה ביקורות רבות מאז נכנסה לתודעה הציבורית, בין היתר על כך שלא הוזמנה לטקס האוסקר 2022, על כך שבחרה תפקיד בסרט "שהאזאם" מסיבות כלכליות, ועל כך שהתבטאה בנושאי גזענות וסקסיזם בתעשיית הבידור. תגובות שליליות הגיעו גם בשל מוצאה הקולומביאני של זגלר שמגלמת את שלגיה, ובתגובה לכך היא הביעה גאווה בייצוג הלטיני בדמותה. במהלך שביתת אמני הטלוויזיה והרדיו, זגלר דיברה על הצורך להגן על שחקנים מהשימוש בבינה מלאכותית, על רקע כך שהיא עצמה נסרקה באמצעות מאות תמונות לצרכי אפקטים דיגיטליים. ב-20 במרץ 2022, נחשף על ידי זגלר שהיא לא הוזמנה להשתתף בטקס פרסי אוסקר ה-94 כדי לתמוך בעמיתיה מ"סיפור הפרברים", על כך כתבה בתגובה באחד מהפוסטים שלה באינסטגרם: ”ניסיתי הכול אבל נראה שזה לא קורה. אצפה ברגע המכריע מהספה שלי ואהיה גאה בעבודה הקשה שלנו [...] אני מקווה שיתרחש נס כלשהו ברגע האחרון ואוכל לחגוג את הסרט שלנו”. אנטרטיינמנט ויקלי ציין כי האולפנים שמאחורי הסרטים המועמדים הם אלה שקובעים את הקצאות הכרטיסים למועמדים בסרט הטוב ביותר, למעט מועמדים לקטגוריות אחרות ולמגישי פרסים. לאחר מכן הגיעה תגובתו של ראס טמבלין, שגילם את ריף בעיבוד הקולנועי משנת 1961 אמר, ”כחבר באקדמיה וכריף המקורי, הרשו לי לומר: זו חובתכם למצוא לרייצ'ל מושב באוסקר... כשהם אומרים שהייצוג חשוב, זה מה שזה אומר. אנא עשה את זה כמו שצריך.”. למחרת, האקדמיה הזמינה אותה להיות מגישה בטקס, כשלוח הצילומים שלה לסרט "שלגיה" נקבע מחדש כדי לאפשר לזגלר לנסוע מלונדון ללוס אנג'לס כדי להשתתף בטקס. זגלר והשחקן האוסטרלי ג'ייקוב אלורדי, הגישו יחדיו את פרס האוסקר לאפקטים הוויזואליים הטובים ביותר. ב-13 באוגוסט 2024, זגלר, שמככבת בגרסת הלייב אקשן של "שלגיה" לצד השחקנית הישראלית גל גדות, פרסמה ציוץ שבו הודתה לעוקביה על 120 מיליון הצפיות בטריילר החדש של הסרט תוך 24 שעות בלבד. זגלר ניצלה את הפלטפורמה שלה לציין את דעתה על המצב במזרח התיכון בעקבות מלחמת חרבות ברזל וכתבה: "ותמיד תזכרו, תשוחרר פלסטין". זגלר ידועה בעמדותיה הפוליטיות הפומביות, במיוחד בנוגע לסכסוך הישראלי-פלסטיני, והיא פרסמה בעבר מספר ציוצים וסטורי ברשתות החברתיות שבהם הביעה תמיכה בפלסטינים. הציוץ צבר תוך שעות יותר מרבע מיליון צפיות, שיתופים, לייקים ומאות תגובות שחלקן תומכות בזגלר וחלקן תומכות בגדות. גדות נמנעת מהתייחסות ישירה להצהרותיה של זגלר. באוקטובר 2024, במהלך ראיון עם מגזין "וראייטי", אמרה זגלר על התקרית: ”אני לא חושבת שלכל ידוען שמשמיע הצהרה פוליטית יש את התשובות. אבל יש לנו את הפלטפורמה לשתף קישורי תרומה כדי לוודא שהאנשים האלה יקבלו את הכסף, הטיפול והסיוע שהם צריכים שהאנשים בשלטון לא נותנים להם. אם זה אומר שזה יכול ליפול עלינו להיות בעמדות כוח בצורה מועילה, אז אני שמחה לעשות את זה.”. החל מתחילת שנת 2021, זגלר נמצאת במערכת זוגיתי עם השחקן ג'וש אנדרס ריברה (אנ'), ששיחק עמה תחילה בסרט "סיפור הפרברים", ומאוחר יותר גם כיכבו יחדיו בסרט "משחקי הרעב: בלדה לנחשים וציפורי שיר". 2021: "Let Me Try" ב-14 בדצמבר 2021, AP News כינתה את זגלר כ"אחד מהבדרנים פורצי הדרך של 2021". זגלר נכללה ברשימת פורבס 30Under30 לשנת 2022 של מגזין "Forbes" האמריקני. זגלר הייתה חלק מקטע "לזכרם" בטקס פרסי גראמי ה-64 לכבוד מלחין הקולנוע שהלך לעולמו סטיבן סונדהיים, לצד בן פלאט, סינתיה אריבו ולסלי אודום ג'וניור. מדיה וקבצים בנושא רייצ'ל זגלר בוויקישיתוף רייצ'ל זגלר, ברשת החברתית אקס (טוויטר) רייצ'ל זגלר, ברשת החברתית אינסטגרם רייצ'ל זגלר, סרטונים בערוץ היוטיוב רייצ'ל זגלר, במסד הנתונים הקולנועיים IMDb (באנגלית) רייצ'ל זגלר, באתר "אידיבי", מאגר הידע העברי לקולנוע ישראלי ועולמי רייצ'ל זגלר, באתר Rotten Tomatoes (באנגלית) רייצ'ל זגלר, באתר Metacritic (באנגלית) רייצ'ל זגלר, באתר אפל מיוזיק (באנגלית) רייצ'ל זגלר, באתר ספוטיפיי רייצ'ל זגלר, באתר סאונדקלאוד (באנגלית) רייצ'ל זגלר, באתר Last.fm (באנגלית) רייצ'ל זגלר, באתר AllMusic (באנגלית) רייצ'ל זגלר, באתר MusicBrainz (באנגלית) רייצ'ל זגלר, באתר דיזר רייצ'ל זגלר, באתר Discogs (באנגלית) רייצ'ל זגלר, באתר Genius רייצ'ל זגלר, באתר SecondHandSongs רייצ'ל זגלר, באתר בילבורד (באנגלית) follers, Rachel Zegler, Ethnicity of Celebs | What Nationality Ancestry Race, ‏14 בינואר 2019 (באנגלית אמריקאית) Steven Spielberg's 'West Side Story' Maria on stage in Lodi this weekend, North Jersey Media Group (באנגלית אמריקאית) Who is Rachel Zegler? Meet the teenager playing Maria in the ‘West Side Story’ remake, Classic FM, ‏17 ביוני 2019 (באנגלית) Rachel Zegler, YouTube let me try, נבדק ב-2021-06-23 "סיפור הפרברים" של ספילברג יצא לדרך, באתר ‏מאקו‏, 18 ביוני 2019 Angelique Jackson, Rachel Zegler Joins Cast of ‘Shazam: Fury of the Gods’, וראייטי, ‏25 בפברואר 2021 (באנגלית) טלי ארבל‏, נסיכת דיסני החדשה: הכירו את הכוכבת היפהפייה שתשחק את שלגיה, באתר וואלה, 23 בנובמבר 2021 Kroll, Justin. "Rachel Zegler To Voice Lead Of Apple Original Films And Skydance Animation's 'Spellbound'". Deadline Hollywood. Romano, Nick. "West Side Story breakout Rachel Zegler to star in Hunger Games prequel". Entertainment Weekly. Selome Hailu,Katcy Stephan, Rachel Zegler on Reinventing Snow White and Juliet and Facing Off Against Toxic Disney Fans: ‘I’ve Watched Women Get Torn Down My Whole Life’, Variety, ‏2024-10-02 (באנגלית אמריקאית) עמית אטיאס, ‏כוכבת "סיפור הפרברים" לא הוזמנה לאוסקר: "מקווה שזה ישתנה ברגע האחרון", באתר ‏מאקו‏, 21 במרץ 2022 Jessica Wang Updated March 20, 2022 at 05:59 PM EDT, 'West Side Story' star Rachel Zegler says she wasn't invited to the Oscars, EW.com (באנגלית) No Oscars invite for Rachel Zegler? Original 'West Side Story' star won't have it, Los Angeles Times, ‏2022-03-21 (באנגלית אמריקאית) Scott Feinberg, Scott Feinberg, Oscars: Rachel Zegler Has Been Invited to Be a Presenter (Exclusive), The Hollywood Reporter, ‏2022-03-22 (באנגלית אמריקאית) גיל משעלי, ‏"שחררו את פלסטין": השותפה של גל גדות בקריאה לעוקבים, באתר ‏מאקו‏, 13 באוגוסט 2024 ענבל חייט, בלי בושה: הקולגה של גל גדות לסרט "שלגיה" קוראת ל"שחרור פלשתין", באתר ישראל היום, 13 באוגוסט 2024 Kelsie Gibson June 16, 2022 04:27 Pm, Rachel Zegler and Josh Andrés Rivera's Relationship Timeline, PEOPLE.com (באנגלית) Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) The AP names its Breakthrough Entertainers of 2021, AP NEWS, ‏2021-12-14 (באנגלית) Forbes 30 Under 30 2022: Hollywood & Entertainment, Forbes (באנגלית) Olivia Jakiel, Vanessa Etienne April 03, 2022 11:23 Pm, Rachel Zegler, Ben Platt, Cynthia Erivo, Leslie Odom Jr. Perform Special 'In Memoriam' Grammys Segment, PEOPLE.com (באנגלית)